o izmjeni Uredbe (EU) br. 1303/2013 i Uredbe (EU) 2021/1060 u pogledu dodatne fleksibilnosti za ublažavanje posljedica vojne agresije Ruske Federacije FAST – CARE (Flexible Assistance for Territories – fleksibilna pomoć područjima)

Konkretno, gornju granicu za mogućnost nastavka provedbe operacija iz programa za razdoblje 2014.–2020. u prelasku na programe za programsko razdoblje 2021.–2027. trebalo bi smanjiti kako bi se to moglo primijeniti na više operacija u kojima dolazi do kašnjenja. Nadalje, druga faza operacija u okviru programskog razdoblja 2021.–2027. trebala bi biti prihvatljiva u skladu s pravilima razdoblja 2014.–2020., a upravljačka tijela trebala bi moći izravno dodijeliti potporu takvim operacijama, pod uvjetom da je ispunjen ograničen broj ključnih uvjeta. Takva fleksibilnost za nastavak provedbe operacija ne bi trebala utjecati na obveze država članica da poštuju zahtjeve u pogledu tematske koncentracije i ciljeve doprinosa u području klime.

Osim toga, trebalo bi uvesti stopu sufinanciranja do 100 % za prioritete kojima se promiče socioekonomska integracija državljana trećih zemalja iz programa za razdoblje 2021.–2027. do sredine 2024., koju bi trebalo preispitivati na temelju načina na koji je upotrijebljena.

Nadalje, predlaže se i da se preostala sredstva iz Kohezijskog fonda za razdoblje 2014.–2020. iskoriste za potporu operacijama koje su obuhvaćene područjem primjene EFRR-a ili ESF-a, u skladu s pravilima koja se primjenjuju na te fondove. Veća fleksibilnosti u uporabi sredstava EFRR-a i ESF-a uvedena Uredbom (EU) 2022/562 Europskog parlamenta i Vijeća odnosi se i na Kohezijski fond. Slično tome, s obzirom na to da je prihvatljivost za operacije koje su odgovor na migracijske izazove koji su posljedica vojne agresije Rusije utvrđena 24. veljače 2022., trebalo bi omogućiti prijavu rashoda za takve operacije i ako su već fizički dovršene ili provedene u cijelosti. Te bi mogućnosti trebalo proširiti i na Europski fond za pomorstvo i ribarstvo (EFPR) zbog posljedica rata u sektoru ribarstva i akvakulture.

Slijedom toga, primjereno je da se za operacije koje su odgovor na migracijske izazove koji su posljedica vojne agresije Ruske Federacije, kao dio te potpunije potpore i kao iznimna mjera i ne dovodeći u pitanje pravila koja bi se trebala primjenjivati u redovitim okolnostima, odstupi od zahtjeva povezanih s lokacijom operacije unutar određene države članice, s obzirom na to da osobe koje bježe od rata mogu promijeniti svoju lokaciju više puta. Osim toga, s obzirom na nastavak ruske agresije opravdano je vremensko produljenje i povećanje novoutvrđenog jediničnog troška u svim državama članicama kako bi se zadovoljile osnovne potrebe i pomoglo osobama kojima je odobrena privremena zaštita ili druga odgovarajuća zaštita na temelju nacionalnog prava u skladu s Provedbenom odlukom Vijeća (EU) 2022/382 i Direktivom Vijeća 2001/55/EZ.

3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA

Prijedlog je ograničen na ono što je potrebno i usmjeren na to da se svim raspoloživim sredstvima u okviru kohezijske politike mogu poduprijeti mjere za prevladavanje migracijskih izazova koji su posljedica ruske vojne agresije. Predložene fleksibilnosti ne prelaze ono što je potrebno za potpuno iskorištavanje sredstava u okviru programa europskih strukturnih i investicijskih fondova za razdoblje 2014.–2020. i jednostavniji nastavak provedbe operacija u prelasku na programa za razdoblje 2021.–2027.

Prijedlogom se izmjenjuje postojeće zakonodavstvo EU-a, a cilj mu je državama članicama i regijama olakšati upotrebu i povećati fleksibilnost u provedbi sredstava kohezijske politike kako bi se poduprle mjere za prevladavanje migracijskih izazova koji su posljedica vojne agresije Rusije u programima za razdoblje 2014.–2020. i u programima za razdoblje 2021.–2027. Ti izazovi, koje države članice ne mogu u dovoljnoj mjeri prevladati same, mogu se bolje prevladati na razini Unije.

Za razdoblje 2021.–2027. povećava se razina pretfinanciranja za programe koji primaju potporu iz EFRR-a, fonda ESF+ i Kohezijskog fonda u okviru cilja „Ulaganje za rast i radna mjesta” u 2022. i 2023. To će dovesti do pojačanog financiranja odobrenih sredstava za plaćanje na početku razdoblja 2022. i 2023., što je proračunski neutralno u razdoblju 2021.–2027.

·uvesti mogućnosti prijave rashoda za operacije koje su već fizički dovršene ili u cijelosti provedene (izmjena članka 65. Uredbe (EU) br. 1303/2013);

·uz obavijest Komisiji o revidiranim financijskim tablicama koje je odobrio odbor za praćenje i bez odluke Komisije o izmjeni programa, primijeniti sufinanciranja do 100 % za zasebnu prioritetnu os kojom se promiče socioekonomska integracija državljana trećih zemalja, uključujući prioritetne osi namijenjene operacijama koje su odgovor na migracijske izazove koji su posljedica vojne agresije Ruske Federacije (članak 120., novi stavak 9. Uredbe (EU) br. 1303/2013);

·uvesti dodatne fleksibilnosti među fondovima, posebno omogućujući upotrebu sredstava Kohezijskog fonda za razdoblje 2014.–2020. za operacije koje su odgovor na migracijske izazove koji su posljedica vojne agresije Rusije i koji su u okviru područja primjene i pravila pojedinih fondova EFRR-a i ESF-a, pod uvjetom da se najmanje 30 % financijskih sredstava dodijeljenih toj prioritetnoj osi dodjeljuje operacijama čiji su korisnici lokalna tijela i organizacije civilnog društva koje djeluju u lokalnim zajednicama kako bi se osiguralo da te vrste korisnika dobiju primjeren dio takvih sredstava s obzirom na njihovu aktivnu ulogu u mjerama za prihvat i integraciju izbjeglica (izmjena članka 98. stavka 4. Uredbe (EU) br. 1303/2013);

·upotrijebiti utemeljene procjene ograničene na ukupan broj osoba koje primaju potporu i broj djece mlađe od 18 godina kada je potrebno dostaviti podatke o sudionicima u okviru zasebne prioritetne osi kojom se podupiru operacije koje su odgovor na migracijske izazove koji su posljedica vojne agresije Ruske Federacije (izmjena članka 98. stavka 4. Uredbe (EU) br. 1303/2013);

·proširiti nedavno utvrđeni jedinični trošak za potporu mjerama za svladavanje migracijskih izazova koji su posljedica vojne agresije Ruske Federacije na 100 EUR tjedno za svaki puni ili djelomični tjedan boravka osobe u predmetnoj državi članici, na ukupno najviše 26 tjedana od datuma dolaska osobe u Uniju (izmjena članka 68.c Uredbe (EU) br. 1303/2013);

·povećati fleksibilnosti za plaćanje preostalog iznosa za svaki prioritet po fondu i po kategoriji regija u konačnoj obračunskoj godini s 10 % na 15 % (izmjena članka 130. stavka 3. Uredbe (EU) br. 1303/2013);

·omogućiti prijenos u programima raspodjele sredstava između tematskih ciljeva unutar istog prioriteta, fonda i kategorije regije bez odluke Komisije o izmjeni programa (izmjena članka 30. i članka 96. stavka 10. Uredbe (EU) br. 1303/2013);

·povećati stopu pretfinanciranja za programe iz EFRR-a, fonda ESF+ i Kohezijskog fonda u okviru cilja „Ulaganje za radna mjesta i rast” za 0,5 % u 2022. i 0,5 % u 2023. ukupne potpore iz fondova kako je utvrđeno u odluci o odobravanju programa u svim državama članicama (izmjena članka 90. stavka 2. Uredbe (EU) 2021/1060);

·primijeniti stopu sufinanciranja od 100 % do 30. lipnja 2024. za zaseban prioritet utvrđen u okviru programa za potporu operacijama kojima se promiče socioekonomska integracija državljana trećih zemalja. Najmanje 30 % potpore u okviru prioriteta trebalo bi dodijeliti operacijama čiji su korisnici lokalna tijela i organizacije civilnog društva koje djeluju u lokalnim zajednicama kako bi se osiguralo da te vrste korisnika dobiju primjeren dio takvih sredstava s obzirom na njihovu aktivnu ulogu u mjerama za prihvat i integraciju izbjeglica. Ukupni iznos programiran u okviru tih prioriteta u državi članici ne smije prelaziti 5 % početnih nacionalnih sredstava kombinirano dodijeljenih za tu državu članicu iz EFRR-a i fonda ESF+ . Stopa sufinanciranja do 100 % preispitat će se do 30. lipnja 2024. (izmjena članka 112. Uredbe (EU) 2021/1060);

·smatrati prihvatljivima za potporu i na temelju programa za razdoblje 2021.–2027. operacije s ukupnim troškom većim od 1 000 000 EUR koje su odabrane za potporu iz programa za razdoblje 2014.–2020. i započete prije 29. lipnja 2022. te omogućiti da upravljačko tijelo izravno dodjeljuje bespovratna sredstva, pod uvjetom da je ispunjen ograničen broj ključnih uvjeta (novi članak 118.a Uredbe (EU) 2021/1060);

·dodati posebna područja intervencije kako bi se obuhvatile operacije koje se odvijaju u fazama koje inače ne bi bile prihvatljive za potporu u razdoblju 2021.–2027. (izmjena tablice 1. Priloga I. Uredbi (EU) 2021/1060).

2022/0208 (COD)

Prijedlog

UREDBE EUROPSKOG PARLAMENTA I VIJEĆA

o izmjeni Uredbe (EU) br. 1303/2013 i Uredbe (EU) 2021/1060 u pogledu dodatne fleksibilnosti za ublažavanje posljedica vojne agresije Ruske Federacije

FAST – CARE (Flexible Assistance for Territories – fleksibilna pomoć područjima)

EUROPSKI PARLAMENT I VIJEĆE EUROPSKE UNIJE,

uzimajući u obzir Ugovor o funkcioniranju Europske unije, a posebno njegov članak 177.,

uzimajući u obzir prijedlog Europske komisije,

nakon prosljeđivanja nacrta zakonodavnog akta nacionalnim parlamentima,

uzimajući u obzir mišljenje Europskoga gospodarskog i socijalnog odbora,